Diari Oficial de la Generalitat Valenciana


Sumari del DOGV 309, del 26-11-1985 (1985/805362)

ORDRE de 26 de novembre de 1985, de la Conselleria d'Economia i Hisenda , per la qual s'especifiquen les característiques de la sèrie corresponent a l'emissió de Deute Públic de la Generalitat Valenciana.
------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1985/11/26/(1)/dof/vci/html**

### Dades del document

Número de DOGV
:   309

Data del DOGV
:   26-11-1985

Secció del DOGV
:   DISPOSICIONS GENERALS

Número del document
:   1985/805362


Data del document
:   26-11-1985

Organisme emissor
:   Conselleria d'Economia i Hisenda

Tipus de document
:   Ordre

Correcció d'errades

Anàlisi jurídica

Ordre de 26 de novembre de 1985, de la Conselleria d'Economia i Hisenda, per la qual s'especifiquen les característiques de la sèrie corresponent a l'emissió de Deute Públic de la Generalitat Valenciana per a 1985.  
El Decret 183/1985, de 23 de novembre, autoritza l'emissió de Deute Públic de la Generalitat Valenciana per un import global de sis mil nou-cents cinquanta milions de pessetes, dividit en dues sèries A i B. La primera per un import de quatre mil nou-cents cinquanta milions de pessetes i la segona per dos mil milions de pessetes.   
En compliment del que disposa el Decret esmentat, i fent ús de l'autorització que s'hi confereix a aquesta Conselleria, en la disposició final primera, per dictar les disposicions i resolucions necessàries per a l'execució,   
ORDENE:   
1. Import de l'emissió.   
L'import nominal a emetre de la sèrie A és de quatre mil nou-cents cinquanta milions de pessetes.   
2. Representació del Deute.   
El Deute Públic corresponent a aquesta sèrie es formalitzarà en títols-valors al portador de 100.000 pessetes nominals cadascun i agrupables en títols múltiples.   
3. Data d'emissió.   
L'emissió de la sèrie A ha estat fixada per al dia 29 de novembre de 1985.   
4. Subscripció.   
4.1. La subscripció es realitza a la part i lliure de despeses per al subscriptor.   
4.2. El subscriptor podrà ser qualsevol persona física o jurídica.   
4.3. Les subscripcions hauran de ser remeses, formalitzades segons el model que s'adjunta en l'Annex I d'aquesta Ordre, a la Direcció General de Política Financera, abans de les 1 hores del dia 29 de novembre de 1985. No seran vàlides aquelles subscripcions en què hom no justifique fefaentment que se n'haja desembossat íntegrament l'import en aquella data.   
4.4. Rebudes les subscripcions, la Direcció General de Política Financera enviarà a cadascun dels peticionaris un escrit en què s'indique la quantitat que finalment els haja correspost.   
4.5. Posteriorment, i efectuades les adjudicacions a cada subscriptor, hom lliurarà a cadascun la pòlissa de subscripció corresponent intervinguda per l'Agent Mitjancer Col·legiat, el qual aplicarà l'aranzel vigent per aquesta mena d'operacions, i alhora el títol múltiple per l'import total assignat.   
5. Tipus d'interés i data de pagament dels cupons.   
El tipus d'interés nominal d'aquesta sèrie és de l'onze per cent anual, pagador per semestres vençuts des de la data d'emissió i aplicable sobre la quantia no amortitzada. Les dates de pagament dels cupons corresponents seran els dies 29 de maig i 29 de novembre de cada any.   
6. Liquidesa.   
Els títols d'aquesta sèrie seran admesos d'ofici a cotització oficial en la Borsa Oficial de Comerç de València i gaudiran dels avantatges inherents a la cotització qualificada en virtut de l'article 46 del Reglament de Borses.   
7. Característiques de l'amortització.   
7.1. La durada de l'emprèstit corresponent a la sèrie A és de dotze anys des de la data d'emissió amb amortitzacions anuals que s'efectuaran per reducció del nominal.   
7.2. Les quotes d'amortització seran acreditades els dies 29 de novembre de cada any fins a l'amortització final de l'emprèstit.   
7.3. La suma dels interessos bruts acreditats cada any i la quota d'amortització anual corresponent tindrà un valor constant per tota la vida de l'emprèstit amb els arrodoniments necessaris per donar a les amortitzacions un valor enter. El desenvolupament de la vida de l'emprèstit s'inclou en l'Annex II d'aquesta Ordre.   
8. Comissions.   
Els intermediaris i mitjancers col·laboradors en la subscripció rebran una comissió del 0,5 per cent brut en concepte de col·locació.   
9. Convertibilitat.   
El Consell podrà acordar la conversió d'aquesta sèrie a fi d'aconseguir-ne una millor administració, i sempre que no siga alterada cap de les condicions essencials de l'emissió, ni siguen perjudicats els drets econòmics dels creditors, segons que estableix l'article 85.2 de la Llei 4/1984, de 13 de juny, d'Hisenda Pública de la Generalitat Valenciana, i una vegada aprovada pel Consell de Política Fiscal i Financera.   
La conversió serà de caràcter voluntari per al tenidor dels títols. Si hom no optés per la conversió, se li avançaran les quotes d'amortització que resten pendents.   
10. Computabilitat.   
L'emissió corresponent a aquesta sèrie és computable en el coeficient de fons públics de les Caixes d'Estalvi amb seu social a la Comunitat Valenciana, en els termes determinats en el Reial Decret 2796/1980, de 30 de desembre, pel qual s'estableixen les condicions i l'ordre de prioritat per a la computabilitat de valors de renda fixa emesos directament o qualificats per les Comunitats Autònomes en el coeficient dels fons públics de les Caixes d'Estalvi amb seu social en aquestes. Alhora, aquesta sèrie serà computable per a d'altres intermediaris financers respecte dels quals la Generalitat Valenciana tinga competència.   
11. Tractament fiscal.   
El tractament fiscal d'aquesta sèrie és idèntic al determinat per a les emissions de l'Estat, segons que estableix l'article 56 de l'Estatut d'Autonomia de la Comunitat Valenciana i l'article 14.5 de la LOFCA.   
12. Procediment per al pagament d'interessos i de les quotes d'amortització.   
12.1. El pagament dels interessos i el de les quotes d'amortització d'aquesta sèrie es realitzarà a través de les entitats de dipòsit propietàries o dipositàries d'aquesta, amb la presentació prèvia davant la Direcció General de Política Financera vint-i-cinc dies hàbils abans de les dates de pagament corresponents.   
12.2. Quan els títols valores estiguen en poder d'altres tenidors, el pagament d'interessos i el de les quotes d'amortització serà domiciliat també en una entitat de dipòsit, davant de la qual aquests presentaran els títols valors per exercir el dret al cobrament. Posteriorment, les entitats en realitzaran la presentació davant la Direcció General de Política Financera, en els termes i terminis expressats en l'apartat anterior   
12.3. En els dos casos l'entitat pagadora consignarà diligència d'haver exercit els drets de cobrament dels interessos i de les quotes d'amortització, si convé, en les dates de pagament corresponents.   
12.4. L'entitat de dipòsit on siga sol·licitat el cobrament retindrà els títols corresponents mentre la Conselleria d'Economia i Hisenda no n'ordene el pagament a favor d'aquella, tret que el titular garantesca l'import del venciment en els termes que convinga amb l'entitat.   
13. Altres característiques.   
13.1. El Deute de la Generalitat Valenciana de la sèrie A, a què fa referència d'aquesta Ordre, gaudeix de totes les garanties, immunitats i privilegis propis del Deute de l'Estat.   
13.2. Donada la condició d'amortització, el Deute de la sèrie A es computarà pel seu valor nominal en tota mena de fermances davant l'Estat, Comunitats Autònomes, Diputacions Provincials, Ajuntaments i qualssevol corporacions públiques o administratives.   
13.3. Aquests títols tindran la consideració de valors aptes als efectes d'inversió necessària en els coeficients corresponents de les Societats de Garantia Recíproca, de les Entitats d'Assegurança Privada i d'aquelles altres Entitats semblants que tinguen reconeguts automàticament la computabilitat dels títols del Deute Públic de l'Estat.   
14. Producte i despesa d'emissió.   
14.1. El producte de la subscripció del Deute de la sèrie A s'aplicarà al Pressupost d?Ingressos, Capítol 9, Variació de Passius Financers, article 93, «Emissió de Deute a llarg termini».  
14.2. Les despeses que resulten de l'emissió s'imputaran al crèdit concedit pel Pressupost en vigor, Capítol 2, article 29, concepte 291.   
15. Autoritzacions.   
La Direcció General de Política Financera queda autoritzada per dictar les disposicions i adoptar les mesures que en necessite l'execució.   
Aquesta Ordre entrarà en vigor el dia de la publicació en el Diari Oficial de la Generalitat Valenciana.   
València, 26 de novembre de 1985.   
El Conseller d'Economia i Hisenda,  
ANTONI BIRLANGA I CASANOVA  
ANNEX I  
Model de Butlletí de Subscripció de l?emissió de Deute Públic de la Generalitat Valenciana per a 1985, Sèrie A.  
Nom del Subscriptor:   
DNI o CIF:   
Adreça:   
Nombre de títols:   
Import total nominal:   
 Signatura del Subscriptor  
ANNEX II  
Nominal 100.000 Pessetes  
Anys Interessos (1) Amortització (2) Import viu Total 1+2  
1 11.000 4.403 95.597 15.403  
2 10.516 4.887 90.710 15.403  
3 9.978 5.425 85.285 15.403  
4 9.381 6.022 79.263 15.403  
5 8.719 6.684 72.579 15.403  
6 7.984 7.419 65.160 15.403  
7 7.168 8.235 56.925 15.403  
8 6.262 9.141 47.784 15.403  
9 5.256 10.147 37.637 15.403  
lo 4.140 11.263 26.374 15.403  
11 2.901 12.502 13.872 15.403  
12 1.526 13.872 0 15.398  
 Total 100.000 - -


Còpia Permalink ELI